BEC พุ่งแรง 9% หลังจับมือพันธมิตรจีนนำละครช่อง 3 ลงแอพฯ “WeTV” เพิ่มฐานคนดู
BEC พุ่งแรง 9% หลังจับมือพันธมิตรจีนนำละครช่อง 3 ลงแอพฯ “WeTV” เพิ่มฐานคนดู
BEC พุ่งแรง 9% หลังจับมือพันธมิตรจีนนำละครช่อง 3 ลงแอพฯ “WeTV” เพิ่มฐานคนดู
14 ม.ค. 2563

ผู้สื่อข่าวรายงานว่า ราคาหุ้น บริษัท บีอีซี เวิลด์ จำกัด (มหาชน) หรือ BEC ณ เวลา 10.05 น. อยู่ที่ระดับ 6.45 บาท บวก 0.55 บาท หรือ 9.32% สูงสุดที่ระดับ 6.45 บาท ต่ำสุดที่ระดับ 6.05 บาท ด้วยมูลค่าการซื้อขาย 45.53 ล้านบาท

โดยราคาหุ้น BEC ปรับตัวขึ้นต่อจากวานนี้ รับข่าวร่วมมือกับ WeTV ในเครือ เทนเซ็นต์ (ประเทศไทย) และ Tencent Video ประเทศจีน นำคอนเทนต์ละครช่อง 3 ที่ได้รับความนิยมไปออกอากาศบน WeTV ที่สามารถรับชมได้ในประเทศไทยและอีกหลายประเทศ นอกจากนี้ยังเป็นครั้งแรกที่มีการตกลงการออกอากาศละครแบบคู่ขนานบน Tencent Vdeo ที่ผู้ชมในประเทศจีนสามารถรับชมได้พร้อมกันกับผู้ชมในประเทศไทยในปี 63
ด้านนายวรุตม์ ลีเรืองสกุล Managing Director บริษัท บีอีซีไอ คอเปอเรชั่น จำกัด กล่าวถึงข้อตกลงในครั้งนี้ว่า ช่อง 3 เป็นผู้นำด้าน คอนเทนต์ ละครอยู่แล้วและการขยายฐานผู้ชมไปในหลายแพลตฟอร์มนั้นก็เป็นการทำงานตามสิ่งที่ผู้ชมของเราต้องการ แม้ว่าผู้ชมหลักของเราที่มีจำนวนมากจะสามารถรับชมละครช่อง 3 ทางออนไลน์ผ่าน แอพพลิเคชัน CH3+(ซี-เอช-สาม-พลัส ซึ่งเป็นชื่อใหม่ของ Mello) ได้อยู่แล้ว แต่ความร่วมมือกับ WeTV ครั้งนี้จะยิ่งเป็นการเพิ่มฐานผู้ชมของเราให้มากขึ้นไปอีก โดยเฉพาะอย่างยิ่งในขณะนี้ WeTV ก็กำลังเติบโตและขยายฐานผู้ชมอย่างรวดเร็วในประเทศไทย